ai4bharat/Pralekha huggingface dataset:
कृषी मंत्रालय
केंद्र सरकार आणि शेतकरी संघटना यांच्यात आज नवी दिल्लीत विज्ञान भवन इथे झाली चर्चेची सातवी फेरी
चर्चेची पुढची फेरी 8 जानेवारीला
तोडगा काढण्याच्या दिशेने दोन्ही बाजूनी पाऊल पुढे टाकण्याची आवश्यकता - नरेंद्र सिंह तोमर
नवी दिल्ली, 4 जानेवारी 2021
केंद्र सरकार आणि 41 शेतकरी संघटनाचे प्रतिनिधी यांच्यात आज नवी दिल्लीत विज्ञान भवन इथे चर्चेची सातवी फेरी झाली. केंद्रीय कृषी मंत्री नरेंद्र सिंह तोमर,रेल्वे, वाणिज्य आणि उद्योग मंत्री पियुष गोयल, केंद्रीय वाणिज्य आणि उद्योग राज्य मंत्री सोम प्रकाश या चर्चेत सहभागी झाले. आंदोलना दरम्यान दिवंगत झालेल्यांप्रती दोन मिनिटांचे मौन पाळण्यात आले.
याआधी झालेल्या बैठकांमधली चर्चा लक्षात घेत, शेतकऱ्यांच्या मुद्याबाबत खुल्या मनाने तोडगा काढण्यासाठी सरकार कटिबद्ध असल्याचे तोमर यांनी सांगितले. तोडगा काढण्यासाठी दोन्ही बाजूंनी पाऊल पुढे टाकण्याची आवश्यकता त्यांनी व्यक्त केली.
शेतकऱ्यांचे हित लक्षात घेत कृषी कायद्याबाबत विविध राज्यातल्या शेतकरी संघटनांच्या प्रतिनिधींशी चर्चा करण्यात येईल असे त्यांनी सांगितले. वादग्रस्त मुद्यांच्या निराकरणासाठी, कृषी कायद्याबाबत कलम निहाय चर्चा सुरु ठेवता येईल असे ते म्हणाले.
आजच्या बैठकीत दोन्ही बाजूनी आपापली मते मांडली. 8 जानेवारी 2021 ला पुन्हा बैठक घेण्याचा निर्णय यावेळी घेण्यात आला.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
संरक्षण मंत्रालय
परस्पर संरक्षण संबंध मजबूत करण्यासाठी ब्राझील लष्कराचे कमांडर जनरल टॉमस मिगुएल माइन रिबेरो पायवा सहा दिवसांच्या भारत दौऱ्यावर
नवी दिल्ली, 29 ऑगस्ट 2023
ब्राझिलियन लष्कराचे कमांडर जनरल टॉमस मिगुएल माइन रिबेरो पायवा हे 28 ऑगस्ट ते 2 सप्टेंबर 2023 दरम्यान सहा दिवसांच्या भारत दौऱ्यावर आहेत. भारत आणि ब्राझील या दोन देशांमधील लष्करात दीर्घकालीन संबंध प्रस्थापित करण्यात ही भेट एक महत्त्वाचा टप्पा ठरणार आहे.
जनरल टॉमस यांनी आज 29 ऑगस्ट रोजी राष्ट्रीय युद्ध स्मारकाला भेट देऊन आपल्या दौऱ्याला सुरुवात केली. यावेळी जनरल टॉमस यांनी राष्ट्रीय युद्ध स्मारकाला पुष्पचक्र अर्पण करून अभिवादन केले आणि देशासाठी सर्वोच्च बलिदान दिलेल्या भारतीय सशस्त्र दलातल्या शहीद वीरांना आदरांजली वाहिली. त्यानंतर,जनरल टॉमस यांना नवी दिल्लीतील साऊथ ब्लॉक लॉन्स येथे गार्ड ऑफ ऑनर प्रदान करण्यात आला. यावेळी टॉमस यांनी लष्करप्रमुख जनरल मनोज पांडे यांचीही भेट घेतली. यावेळी दोन्ही देशांच्या लष्कर प्रमुखांनी आपल्या विचारांची देवाणघेवाण केली आणि विविध समकालीन विषयांवर सकारात्मक चर्चा केली. उभय देशांच्या सैन्यांमधील द्विपक्षीय सहकार्य मजबूत करण्याच्या मुद्द्यांवरही त्यांनी यावेळी चर्चा केली.
जनरल टॉमस यांनी नंतर चीफ ऑफ डिफेन्स स्टाफ जनरल अनिल चौहान यांची भेट घेतली तसेच संरक्षण सचिव गिरीधर अरमाने यांच्याशीही संवाद साधला. यावेळी झालेल्या चर्चेने दोन्ही राष्ट्रांमधील संरक्षण सहकार्य आणि सहकार्य वाढवण्याच्या सामायिक उद्दिष्टांना अधोरेखित केले.
आपल्या या भेटीदरम्यान, जनरल टॉमस यांनी लष्कराच्या मुख्यालयातील वरिष्ठ अधिकार्यांशीही सकारात्मक संवाद साधला ज्याच्या माध्यमातून ज्ञान आणि विचारांची व्यापकपणे देवाणघेवाण साध्य झाली. अशा प्रकारच्या भेटींमधून परस्पर देशांमधील संबंध अधिक दृढ करण्याची प्रतिबद्धता तसेच लष्करांमधील सर्वोत्तम पद्धती सामायिक करण्यासाठी मदत मिळते.
ब्राझिलियन लष्कराचे जनरल टॉमस यांची ही भेट भारत आणि ब्राझीलच्या सैन्यांमधील खोलवर रुजलेल्या बंधांना अधोरेखित करते. या भेटीमुळे दोन्ही देशांमधील केवळ लष्करी सहकार्य बळकट होण्याबरोबरच परस्पर सुरक्षा सहकार्य, जागतिक शांतता आणि समृद्धीसाठी दोन्ही देशांची बांधिलकी आणखी दृढ व्हायला मदत मिळणार आहे.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
वाणिज्य आणि उदयोग मंत्रालय
भारताचे नेतृत्व राष्ट्राला जागतिक अर्थव्यवस्थेसमवेत एकीकृत करण्यासाठी कटीबद्ध असून यामध्ये नवीकरणीय उर्जेची मध्यवर्ती भूमिका : पीयूष गोयल
भारताचे नेतृत्व राष्ट्राला जागतिक अर्थव्यवस्थेसमवेत एकीकृत करण्यासाठी कटीबद्ध असून यामध्ये नवीकरणीय उर्जेची मध्यवर्ती भूमिका असल्याचे प्रतिपादन केंद्रीय वाणिज्य आणि उद्योग मंत्री पीयूष गोयल यांनी केले. 'एमएनआरई –सीआयआय’च्या चौथ्या स्वच्छ ऊर्जा आंतरराष्ट्रीय परिषद आणि प्रदर्शन या कार्यक्रमामध्ये ते आज नवी दिल्ली येथे बोलत होते. ‘जागतिक पुरवठा-साखळीतील लवचिकता साध्य करण्यासाठी भारताला भागीदार म्हणून स्थापित करणे ' या विषयावरील सत्रात मुख्य भाषण देताना, मंत्री पीयूष गोयल यांनी, स्वच्छ, शाश्वत, परवडणारे, आणि सर्वसमावेशक ऊर्जा संक्रमण, परिणामांची अंमलबजावणी करण्यावर भर दिला. याविषयी जी- 20 नवी दिल्ली घोषणापत्रामध्ये नमूद केले असल्याचे त्यांनी सांगितले.
‘भारत, मध्य- पूर्व युरोप आर्थिक कॉरिडॉर, हरित हायड्रोजन आणि कनेक्टिव्हिटी प्रकल्प यासारख्या उपक्रमांद्वारे भौगोलिक सीमेपलिकडे जाऊन जगाला जवळ आणण्यासाठी जागतिक नेतृत्व करण्यासाठी भारताची वचनबद्धता व्यक्त केली. भारत केवळ जागतिक पुरवठा साखळीत सहभागी होऊ पाहत नाही, तर जगाला अधिक शाश्वत, सर्वसमावेशक आणि एकमेकांशी जोडण्यासाठी महत्त्वपूर्ण योगदान देऊ इच्छित आहे यावर त्यांनी भर दिला.
अक्षय ऊर्जा प्रकल्प राबवून जास्तीत जास्त जागतिक बाजारपेठा काबीज करण्यावर भर देण्याचे आवाहन, मंत्री गोयल यांनी उपस्थितांना केले.
भारताकडे अभियांत्रिकी कौशल्य आणि जगभरातील अक्षय ऊर्जा प्रकल्पांमध्ये सक्रियतेने सहभागी होण्याची क्षमता आहे. भारताला अक्षय ऊर्जा क्षेत्रात जागतिक नेता बनण्याची संधी आहे, हे त्यांनी अधोरेखित केले. तसेच मोठ्या कंपन्यांना जागतिक ऊर्जा संक्रमण उद्दिष्ट साध्य करण्यासाठी इतर देशांशी सहयोग आणि भागीदारी करण्याचे आवाहन केले.
पंतप्रधान कार्यालय
शिक्षक दिनानिमित्त पंतप्रधानांचा संदेश
मुलांच्या मनात जिज्ञासा निर्माण करावी,
एकदाच वापराच्या प्लास्टीकला आळा घालण्यासाठी सक्रीय सहभागी होण्याचे पंतप्रधानांचे आवाहन
नवी दिल्ली, 5 सप्टेंबर 2019
शिक्षक दिनानिमित्त संपूर्ण शिक्षकवृंदाला शुभेच्छा!
परिश्रम, निष्ठा आणि बांधिलकी जपणाऱ्या संपूर्ण शिक्षकवृदांला नमन करण्याचा हा दिवस आहे. शाळेतल्या वर्गात विविध विषय शिकवण्याबरोबरच विद्यार्थ्यांच्या जीवनात महत्त्वाची भूमिका बजावणारे शिक्षक, हे मार्गदर्शक आणि गुरूही असतात.
शिक्षकांच्या नि:स्वार्थी वृत्तीची जगभरात वाखाणणी केली जाते. व्यस्त जीवन आणि कौटुंबिक जबाबदाऱ्या पेलतानाही, विद्यार्थ्यांनी, नवनव्या कल्पना आणि संकल्पना सहजपणे आत्मसात कराव्यात यावर शिक्षकांचा कटाक्ष असतो.
फलश्रृतीवर लक्ष:
देशात शिक्षण क्षेत्रात सध्या मोठे बदल घडत आहेत. पारंपरिक पद्धतीच्या चौकटी बाहेर जाऊन आपण आता फलनिष्पत्तीला प्राधान्य देत आहोत. यासंदर्भात युवामनात संशोधन आणि नाविन्यतेची आस जागवण्यासाठी आपल्या शिक्षकांचे परिश्रम पाहून मला आनंद होत आहे. यामुळे युवा मनात स्वत:साठी आणि राष्ट्रासाठी नवनव्या गोष्टी करण्याची जिज्ञासा निर्माण होईल.
एकदाच वापरात येणाऱ्या प्लास्टीकचा उपयोग टाळण्यासाठी मदत -
या शिक्षक दिनी, शिक्षक वृंदाला माझी एक विनंती आहे. एकदाच वापरात येणाऱ्या प्लास्टीकपासून मुक्त होण्यासाठी भारताने अभियान हाती घेतले आहे हे आपल्याला माहितीच आहे. यामध्ये शिक्षक वृंदानं सक्रीय सहभाग द्यावा असे आवाहन मी करतो. एकदाच वापर होणाऱ्या प्लास्टीकमुळे पर्यावरणाची कशी हानी होते. हे शिक्षकांनी, विद्यार्थ्यांना समजावून सांगून त्याचा वापर टाळण्याला प्रवृत्त केले तर विद्यार्थ्यांचाही यात सहभाग राहील. आपल्या लाडक्या बापूंना त्यांच्या 150 व्या जयंतीला ही मोठी आदरांजली ठरेल.
आजच्या दिवशी, महान शिक्षक, मार्गदर्शक आणि गुरू डॉ. सर्वपल्ली राधाकृष्णन यांना मी आदरांजली अर्पण करतो. त्यांच्या जीवनचरित्रापासून स्फूर्ती घेऊन अधिकाधिक लोकांनी शिक्षकीपेशा स्वीकारून युवा मनांना आकार द्यावा.
शिक्षक दिनाच्या पुन्हा शुभेच्छा!
B.Gokhale/N.Chitale/P.Kor
(Visitor Counter : 69
अर्थ मंत्रालय
21.74 कोटी रुपये मूल्याच्या बनावट इनपुट टॅक्स क्रेडीटचा लाभ घेणाऱ्या एका व्यक्तीला दक्षिण मुंबई सीजीएसटीकडून अटक
मुंबई, 30 डिसेंबर 2021
दक्षिण मुंबईच्या केंद्रीय वस्तू आणि सेवा कर कार्यालयाने मेसर्स न्यू लक्ष्मीलाल अँड कंपनी  या मुंबईत गिरगाव येथे नोंदणी असलेल्या कंपनीच्या प्रोप्रायटरला 21.74 कोटी रुपये मूल्याच्या बनावट इनपुट टॅक्स क्रेडीटचा लाभ घेतल्याबद्दल आणि हस्तांतरित केल्याबद्दल अटक केली आहे. या व्यक्तीला 29-12-2021 रोजी मुंबईत अतिरिक्त मुख्य शहर दंडाधिकारी. न्यायालयासमोर हजर करण्यात आले असता न्यायालयाने त्याला 14 दिवसांची न्यायालयीन कोठडी दिली आहे.
तांबे आणि धातूच्या भंगाराच्या व्यवसायात असलेल्या या कंपनीची दक्षिण मुंबईच्या सीजीएसटीच्या करचुकवेगिरी प्रतिबंधक पथकाच्या अधिकाऱ्यांनी चौकशी केल्यावर ही कंपनी मेसर्स नक्षत्र इम्पेक्स, मेसर्स भावना इम्पेक्स, मेसर्स लब्धी इम्पेक्स, मेसर्स रिषभ ट्रेडींग, मेसर्स भरत इंडस्ट्रीज, मेसर्स सिग्नेचर एंटरप्रायजेस आणि मेसर्स कनेक्ट स्टील इंडिया या अस्तित्वात नसलेल्या पुरवठादारांच्या नावावर बनावट पावत्यांच्या मदतीने बोगस इनपुट क्रेडीटचा लाभ घेतल्याचे आढळले.या कंपनीच्या प्रोप्रायटरने कोणत्याही मालाच्या हाताळणीविना सुमारे 11.07 कोटी रुपयांच्या बनावट इनपुट टॅक्स क्रेडीट चा लाभ घेतल्याचे आणि पुढे दिल्याचे मान्य केले आहे. दुसऱ्या एका कंपनीत म्हणजे मेसर्स लक्ष्मीलाल अँड कंपनी मध्ये त्याचा सहभाग असल्याचे आणि सुमारे 10.67 कोटी रुपये मूल्याच्या बनावट आयटीसीचा लाभ घेतल्याचे आढळले. या कंपनीची देखील नोंदणी दक्षिण मुंबईत आहे. या व्यक्तीने एकूण 21.74 कोटी रुपयांच्या जीएसटीचे दायित्व स्वीकारले आहे.
सीजीएसटी कायदा 2017 च्या 132 कलमान्वये वस्तू किंवा सेवेचा पुरवठा न करता इन्वॉईस किंवा बिल तयार करणे आणि चुकीच्या पद्धतीने इनपुट टॅक्स क्रेडीटचा लाभ घेणे किंवा वापर करणे हा जर हे व्यवहार पाच कोटी रुपयांच्या वर असतील तर दखलपात्र आणि अजामीनपात्र गुन्हा आहे. आरोपीला सीजीएसटी कायदा 2017च्या 132 या कलमाचे उल्लंघन केल्याबद्दल या कायद्याचे कलम 69 अन्वये अटक करण्यात आली आहे.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
कृषी मंत्रालय
खरीप विपणन हंगाम 2020-21 मध्ये किमान हमीभावानुसार धान्यखरेदी
हमीभावानुसार 47010.10 कोटी रुपयांची धानखरेदी; सुमारे 21.09 लाख शेतकऱ्यांना लाभ
नवी दिल्ली, 8 नोव्हेंबर 2020
वर्ष 2020-21 च्या खरीप हंगामात केंद्र सरकारने सध्याच्या किमान हमीभावानुसार धान्यखरेदी सुरु ठेवली आहे.
खरीप 2020-21 वर्षात धान खरेदी अत्यंत सुविहितपणे सुरु असून, पंजाब, हरियाणा, उत्तरप्रदेश यांसह 11 राज्यांतून 248.99 लाख मेट्रिक टन धानखरेदी झाली आहे. या एकूण खरेदीपैकी एकट्या पंजाब राज्यातून 175.24 लाख मेट्रिक टन म्हणजे सुमारे 70.37 टक्के धानखरेदी झाली आहे.
खरीपात सरकारने आतापर्यंत 47010.10 कोटी रुपयांची खरेदी हमीभाभावानुसार केली असून त्याचा लाभ 21.09 शेतकऱ्यांना मिळाला आहे.
राज्यांकडून आलेल्या प्रस्तावांनुसार, या हंगामात, केंद्र सरकारने महाराष्ट्रासह दहा राज्यांना 45.10 लाख मेट्रिक टन डाळी आणि तेलबियांची हमीभावाने खरेदी करण्यासाठी परवानगी दिली आहे. इतर राज्यांकडून असे प्रस्ताव आल्यानंतर त्यांनाही त्याची परवानगी दिली जाईल. 1.23 लाख मेट्रिक टन खोबऱ्याची खरेदी करण्यासाठी परवानगी दिली आहे.
7 नोव्हेंबर 2020 पर्यंत, केंद्र सरकारने आपल्या नोडल संस्थेच्या माध्यमातून, 31988.25 लाख मेट्रिक टन मूग, उडीद, भुईमुगाच्या शेंगा आणि सोयाबीनची खरेदी हमीभावानुसार केली आहे. 171.60 कोटी रुपयांच्या या खरेदीचा लाभ महाराष्ट्र, गुजरात, हरियाणा आणि राजस्थान मधील 18949 शेतकऱ्यांना झाला आहे. गेल्यावर्षीच्या तुलनेत यंदा डाळी आणि तेलबियांच्या खरेदीत 72.64% ची वाढ झाली आहे. गेल्या वेळच्या खरेदीच्या प्रमाणात यंदा डाळी आणि तेलबियांच्या खरेदीत 81.89% ची वाढ आहे.
खोबऱ्याच्या हमीभावानुसार खरेदीतही यंदा वाढ झाली असून त्याचा लाभ 3961 शेतकऱ्यांना मिळाला आहे.
महाराष्ट्र, गुजरात, पंजाब, हरियाणा, राजस्थान, मध्यप्रदेश, तेलंगण या राज्यात, कापसाच्या गासड्याची खरेदी सुरु आहे. 7 नोव्हेंबर 2020 पर्यंत 2952.51कोटी रुपयांच्या 1022074 कापूस गासड्यांची खरेदी झाली, ज्याचा लाभ 198060 शेतकऱ्यांना मिळाला.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 112 कोटी 97 लाखांहून अधिक मात्रा देण्याचे काम पूर्ण
गेल्या 24 तासांत, 59 लाख 75 हजारांहून अधिक मात्रा देण्यात आल्या
रोगमुक्ती दर आता 98.27% आहे
गेल्या 24 तासांत देशात 8,865 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  गेल्या 525 दिवसांतील नीचांकी रुग्णसंख्या
साप्ताहिक पॉझिटीव्हिटी दर  गेले 53 दिवस हा दर 2% पेक्षा कमी राहिला आहे
नवी दिल्ली 16 नोव्हेंबर 2021
गेल्या 24 तासांच्या कालावधीत, कोविड प्रतिबंधक लसीच्या 59,75,469 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 112 कोटी 97 लाखांचा  टप्पा ओलांडला आहे. देशभरात 1,16,00,209 सत्रांच्या आयोजनातून हे उद्दिष्ट साध्य करण्यात आले.
कोविड प्रतिबंधक लसीच्या ज्या एकूण मात्रा दिल्या गेल्या आहेत त्यांची आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, गटनिहाय विभागणी पुढीलप्रमाणे आहे:
|
|
HCWs
|
|
1st Dose
|
|
1,03,80,660
|
|
2nd Dose
|
|
93,42,630
|
|
FLWs
|
|
1st Dose
|
|
1,83,74,266
|
|
2nd Dose
|
|
1,61,98,084
|
|
Age Group 18-44 years
|
|
1st Dose
|
|
43,40,97,627
|
|
2nd Dose
|
|
17,34,44,599
|
|
Age Group 45-59 years
|
|
1st Dose
|
|
17,86,66,772
|
|
2nd Dose
|
|
10,58,01,615
|
|
Over 60 years
|
|
1st Dose
|
|
11,19,42,501
|
|
2nd Dose
|
|
7,15,35,291
|
|
Total
|
|
1,12,97,84,045
गेल्या 24 तासांत 11,971 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,38,61,756 झाली आहे.
परिणामी, भारतातील रोगमुक्ती दर 98.27% आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या गेले सलग 142 दिवस, 50,000 हून कमी असण्याचा कल कायम आहे.
गेल्या 24 तासांत, 8,865 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,30,793 इतकी आहे, गेल्या 525 दिवसांतील ही सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.38% असून मार्च 2020 पासूनचे हे सर्वात कमी प्रमाण आहे.
देशभरात कोविड संसर्ग तपासणी चाचण्या करण्याच्या क्षमतेचा विस्तार करण्याचे काम सुरु आहे. गेल्या 24 तासांत देशात एकूण 11,07,617 चाचण्या करण्यात आल्या. देशात आतापर्यंत एकंदर 62 कोटी 57 लाखांहून अधिक  चाचण्या करण्यात आल्या.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 0.97% असून गेले 53 दिवस हा दर 2%हून कमी राहिला आहे. दैनंदिन पॉझिटीव्हिटी दर आज 0.80% इतका आहे. दैनंदिन पॉझिटीव्हिटी दर गेले सलग 43 दिवस 2% हून कमी आणि गेले सलग 78 दिवस 3% हून कमी राहिला आहे.
कायदा आणि न्याय मंत्रालय
शांघाय सहकार्य संघटनेच्या  सदस्य देशांच्या प्रोसीक्युटर जनरल यांची 20 वी बैठक कझाकिस्तानमधील अस्ताना येथे संपन्न
शांघाय सहकार्य संघटनेच्या  सदस्य देशांच्या प्रोसीक्युटर जनरल यांची 20 वी बैठक 23 सप्टेंबर 2022 रोजी अस्ताना, कझाकिस्तान येथे झाली. कझाकिस्तानमधील अस्ताना येथे झालेल्या बैठकीला भारतीय प्रतिनिधिमंडळाचे नेतृत्व यांनी केले :-
i तुषार मेहता, भारताचे सॉलीसीटर जनरल , कायदे विभाग
ii डॉ. अंजू राठी राणा, अतिरिक्त सचिव , कायदे विभाग
कायदा आणि न्याय मंत्रालयाच्या कायदे विभागाच्या अतिरिक्त सचिव डॉ. अंजू राठी राणा या 23 सप्टेंबर 2022 रोजी आयोजित कार्यक्रमापूर्वी शांघाय सहकार्य संघटनेच्या महाभियोक्त्यांच्या 20 व्या बैठकीसाठी 8 आणि 13 सप्टेंबर 2022 रोजी झालेल्या तज्ज्ञ गटाच्या बैठकीला उपस्थित होत्या. तज्ज्ञ गटाच्या बैठकीत शांघाय सहकार्य संघटनेच्या सदस्य देशांमधील द्विपक्षीय आणि बहुपक्षीय स्तरावर सहकार्य दृढ करण्याचा पुनरुच्चार करण्यात आला. तज्ज्ञांच्या गटाने जगातील बहुराष्ट्रीय वाढत्या आर्थिक गुन्ह्यांशी संबंधित मुद्द्यांवर चर्चा केली. सदस्य देशांमधील चर्चा विधायक आणि मैत्रीपूर्ण वातावरणात पार पडली ज्यामध्ये परस्पर विश्वास दृढ झाला.
प्रोसीक्युटर जनरलच्या 20 व्या बैठकीला तुषार मेहता उपस्थित होते. 20 व्या बैठकीच्या चर्चेचा समावेश असलेल्या एक प्रोटोकॉलवर सदस्य राष्ट्रांनी स्वाक्षरी केली आणि तो स्वीकारला.
शांघाय सहकार्य संघटनेच्या सदस्य देशांच्या महाभियोक्त्यांची पुढील  बैठक 2023 मध्ये चीनमध्ये होणार आहे.
वाणिज्य आणि उदयोग मंत्रालय
केंद्रीय मंत्री पीयूष गोयल यांनी लॉस एंजेलिस येथील श्री स्वामीनारायण मंदिराला दिली भेट
श्री स्वामीनारायण मंदिर हे जगभरातील समाजाची सेवा करत आहे : पीयूष गोयल
नवी दिल्ली, 11 सप्टेंबर 2022
बीएपीएस स्वामीनारायण मंदिर जगभरातील समाजाची महान सेवा करत आहे,असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी म्हटले आहे. लॉस एंजेलिस येथील श्री स्वामीनारायण मंदिराला भेट दिल्यानंतर तेथील भारतीय समुदायाला ते आज संबोधित करत होते.
लॉस एंजेलिस येथील श्री स्वामीनारायण मंदिर संकुलाच्या परिसराची प्रशंसा करून आणि त्याच्या स्थापनेला 10 वर्षे पूर्ण झाल्याबद्दल त्यांचे अभिनंदन करताना गोयल म्हणाले की, मंदिराची वास्तू ही या परिसरातील भारतीय आणि लॉस एंजेलिसच्या क्षेत्राच्या विकास आणि प्रगतीसाठीच्या भारतीयांचे योगदान यांचे द्योतक आहे.
प्रमुख स्वामी महाराजांना त्यांच्या शंभराव्या जयंतीनिमित्त आदरांजली वाहताना ते म्हणाले,की ज्यांनी महाराजांचे आशीर्वाद घेतले आहेत आणि त्यांच्याकडून शिकवण घेतली आहे,त्या जगभरातील आपल्या सर्वांसाठी हा एक अतिशय विशेष प्रसंग आहे.वर्षानुवर्षे प्रमुख स्वामी महाराजांच्या विविध कार्यक्रमांसोबत सहभागी होण्याचा बहुमान मिळाल्याचे स्मरण करून गोयल म्हणाले की, अनेक वर्षांपूर्वी मुंबईत झालेल्या प्रमुख स्वामी महाराजांच्या पंचाहत्तराव्या जयंती सोहळ्यातही त्यांना सक्रियपणे सहभागी होण्याची संधी मिळाली होती.
गोयल म्हणाले की, जगभरातील श्रीस्वामीनारायण मंदिरांना भेट देण्याचे भाग्य त्यांना नेहमीच लाभले आहे आणि लॉस एंजेलिसमधील हे मंदिर अतिशय अनोखे आणि सुरेख आखणीचे असून त्याची उत्तमरीत्या अंमलबजावणी करण्यात आली आहे.या मंदिराला भेट देताना अध्यात्माची जी अनुभूती येते ती अतिशय अनोखी असते, असेही ते पुढे म्हणाले.
हिंदूंची एकजूट आणि हिंदू धर्माची भावना जगभर तेजस्वीपणे प्रवाहित करण्यात बीएपीएसचे योगदान अमूल्य असल्याचे गोयल यांनी यावेळी नमूद केले. जेव्हा लोक भारताबाहेर पडतात आणि जीवनातील भौतिक सुखांचा अनुभव घेऊ लागतात, तेव्हा पुढच्या पिढीचा मातृभूमीशी संपर्क तुटून गेल्याचे दृष्टीस पडते.पण जिथे जिथे स्वामीनारायण मंदिर स्थापन झाले आहे तिथे अध्यात्म फुललेले दिसते आणि पुढची पिढी मातृभूमीशी जोडलेली दिसते.त्यामुळे चांगल्या सवयी आणि पध्दती आत्मसात केल्या जातात. म्हणूनच ही संस्था जगभरात मोठ्या प्रमाणावर समाजाची सेवा करत आहे,असे गोयल म्हणाले.
स्वामीनारायण भगवान यांचा नेहमीच मानवता आणि अध्यात्म आणि समाजसेवेवर विश्वास असल्याचे अधोरेखित करून गोयल पुढे म्हणाले की, त्यांच्या शिकवणुकींनी मानवतेसाठी काम करण्याच्या भूमिकेवर आमचे लक्ष केंद्रित केले.ज्ञान, भक्ती आणि श्रद्धेची जी अद्भुत शिकवण स्वामीनारायणांनी आपल्याला दिली आहे आणि प्रमुख स्वामी महाराजांनी ज्याचा वारसा पुढे नेला आहे ती आपल्या सर्वांसोबत सदैव राहील. त्यांची शिकवण मला आयुष्यभर प्रेरणा आणि मार्गदर्शन करत राहील, असे गोयल यांनी यावेळी सांगितले.N.Chitale/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
संरक्षण मंत्रालय
संरक्षणमंत्र्यांनी जपानच्या संरक्षणमंत्र्यांशी दूरध्वनीवरून संवाद साधला
संरक्षण मंत्री राजनाथ सिंह यांनी आज जपानचे संरक्षणमंत्री किशी नोबुओ यांच्याशी दूरध्वनीवरून चर्चा केली. संरक्षण मंत्री म्हणून नियुक्ती झाल्याबद्दल त्यांनी किशी यांचे अभिनंदन केले आणि कोविड 19 ने लादलेल्या मर्यादा असूनही दोन्ही देशांमधील सुरू असलेल्या संरक्षण सहकार्याबद्दल समाधान व्यक्त केले.
दोन्ही मंत्र्यांनी प्रदेशातील सुरक्षा परिस्थिती आणि कायद्याच्या आधारे मुक्त व खुल्या सागरी व्यवस्थेची आवश्यकता यावर चर्चा केली. दोन्ही मंत्र्यांनी जिमेक्स 2020, मलाबार 2020 चे यशस्वी आयोजनाचे आणि जे.एस.डी.एफ.चे चीफ ऑफ स्टाफ यांच्या अलिकडच्या भारत दौऱ्याचे स्वागत केले.
दोन्ही देशांमधील संरक्षण संबंधांना आणखी चालना देण्यासाठी पुरवठा व सेवांच्या तरतुदीच्या करारावर स्वाक्षरी केल्याबद्दल त्यांनी समाधान व्यक्त केले. दूरध्वनी संभाषण दरम्यान, उभय मंत्र्यांनी विविध द्विपक्षीय संरक्षण सहकार्य पुढाकारांवरील प्रगतीचा आढावा घेतला आणि भारत-जपान विशेष धोरणात्मक आणि जागतिक भागीदारीच्या चौकटीअंतर्गत सशस्त्र सैन्यामधील सहभाग आणखी वाढविण्याप्रति कटिबद्धता व्यक्त केली. अलिकडच्या काळात दोन्ही देशांनी संरक्षण उद्योग आणि तंत्रज्ञान सहकार्यात उल्लेखनीय प्रगती केली आहे आणि या क्षेत्रात आणखी सहकार्यासाठी उत्सुक असल्याबद्दल दोन्ही मंत्र्यांनी सहमती दर्शविली
M.Chopade/S.Kane/P.Kor
दूरसंचार आणि माहिती तंत्रज्ञान मंत्रालय
महात्मा गांधींच्या प्रथम ओदिशा भेटीच्या 100व्या वर्षपूर्ती निमित्त केंद्रीय राज्यमंत्री संजय धोत्रे यांनी केले एका विशेष टपाल तिकीटाचे अनावरण
नवी दिल्ली, 23 मार्च 2021
महात्मा गांधींनी ओदिशाला दिलेल्या पहिल्या भेटीला 100 वर्षे पूर्ण झाल्याच्या निमित्ताने शिक्षण, दूरसंचार आणि इलेक्ट्रॉनिक्स व माहिती तंत्रज्ञान खात्याचे केंद्रीय राज्यमंत्री संजय धोत्रे यांनी एका विशेष टपाल तिकीटाचे डिजिटली अनावरण केले. यासाठीचा सार्वजनिक समारंभ ओदिशातील कटक येथील स्वराज आश्रम येथे आयोजित केला होता. कटकचे खासदार भर्तृहरी माहताब, ओदिशाच्या उडिया भाषा, पर्यटन व सांस्कृतिक मंत्री ज्योती प्रकाश पाणिग्राही व टपाल खात्याचे वरिष्ठ अधिकारी समारंभाला उपस्थित होते.
महात्मा गांधींनी 23 मार्च 1921 रोजी कटकला पहिल्यांदा भेट दिली होती. भारतीय इतिहासातील ही महत्वाची घटना या विशेष टपाल तिकाटाच्या माध्यमातून साजरी करण्यात येत आहे. या भेटीने असहकार चळवळीला वेगळी उर्जा दिली आणि भारतीय स्वातंत्र्ययुद्धाला बळ पुरविले. महात्मा गांधीच्या या भेटीत तरूण वर्ग मोठ्या प्रमाणावर चळवळीत सामील झाला , स्त्रियांनी चरख्यावरील सूत कताई आणि खादीचा स्वीकार केला, विलायती कापड नाकारले. महात्मा गांधींनी दिलेल्या भेटीच्या प्रभावाने ओदिशाने आळस झटकून राष्ट्रीय चळवळीत झोकून दिले.
भारत आज स्वातंत्र्याचा अमृतमहोत्सव साजरा करत आहे असे शिक्षण, दूरसंचार आणि इलेक्ट्रॉनिक्स व माहिती तंत्रज्ञान खात्याचे केंद्रीय राज्यमंत्री संजय धोत्रे यांनी यावेळी भाषणात सांगितले. महात्मा गांधींच्या प्रथम भेटीला 100 वर्षे झाल्याच्या स्मरणार्थ काढलेले विशेष टपाल तिकिट हा या महोत्सवाचाच भाग आहे. भारताच्या स्वातंत्र्ययुद्धातील विशेष टप्प्यांच्या स्मरणार्थ टपालखाते पुढेही अशी टपाल तिकिटे काढणार असल्याचे त्यांनी यावेळी सांगितले.
‘एक भारत श्रेष्ठ भारत’ या पंतप्रधान नरेंद्र मोदी यांच्या द्रष्ट्या नेतृत्वात सुरू झालेल्या मोहिमेची महतीही धोत्रे यांनी यावेळी सांगितली. या मोहिमेत महाराष्ट्र व ओदिशा, गोवा-झारखंड, दिल्ली व सिक्किम अश्या विविध राज्यांच्या तसेच केंद्रशासित प्रदेशांच्या जोड्या तयार केल्याचे त्यांनी सांगितले. त्यांनी परस्परांमध्ये एकमेकांची संस्कृती, भाषा, साहित्य, नृत्यकला आणि इतर अनेक वैशिष्ट्यांची देवघेव करावी हा यामागील उद्देश असल्याचे त्यांनी सांगितले. यामुळे भारत देशातील परस्पर बंध मजबूत होतील. आजचा कार्यक्रम हा त्यादिशेने एक पाऊल असल्याचे त्यांनी नमूद केले.
आत अनावरण केलेले टपाल तिकिट तरूणवर्ग, स्त्रिया, बुद्धीवंतांचा वर्ग तसेच सामान्यांनाही प्रेरणा देत राहील. शंभर वर्षांपूर्वी वसाहतवादाच्या युगातील समाजाने पेललेल्या आव्हानांची कल्पनाही आजचा समाज करू शकणार नाही.
या विशेष टपाल तिकिटाच्या फर्स्ट डे कव्हरवर, महात्मा गांधींनी 23 मार्च 1921 रोजी कटकला दिलेल्या पहिल्या भेटीत वास्तव्य केलेल्या स्वराज आश्रमाचे चित्र आहे.
हे विशेष टपाल तिकीट, फर्स्ट डे कव्हर  आणि माहितीपत्रक देशाच्या कानाकोपऱ्यांमधील 76 फिलाटेलिक ब्युरोंमध्ये उपलब्ध असेल तसेच ई-पोस्टऑफिसद्वारे ऑनलाईन मागवता येईल 
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
आरोग्य आणि कुटुंब कल्याण मंत्रालय
भारतामध्ये दररोज 40,000 पेक्षा कमी नवीन रुग्णांची नोंद
सक्रीय रुग्ण संख्येत निरंतर घट होत असून 4.4 लाखांहून कमी सक्रीय रुग्णांची नोंद
दैनंदिन रुग्ण बाधित दर 4 टक्क्याहून कमी होऊन 3.45 टक्क्यांवर
नवी दिल्ली, 24 नोव्हेंबर 2020
सहा दिवसानंतर भारतात दररोज नोंद होणाऱ्या रुग्णांची संख्या 40,000 पेक्षा कमी झाली आहे. गेल्या 24 तासांत दररोज नोंद होणाऱ्या नवीन रुग्णांची संख्या 37,975 इतकी आहे. 8 नोव्हेंबरपासून मागील सलग 17 व्या दिवशी दररोज नोंद होणाऱ्या नवीन रुग्णांचा आकडा 50,000 च्या खाली आहे.
देशातील 2,134 प्रयोगशाळांच्या माध्यमातून भारताच्या चाचणी सुविधांमध्ये महत्त्वपूर्ण वाढ झाली आहे. दररोज दहा लाखांहून अधिक चाचण्या करण्याच्या आपल्या वचनबद्धतेस अनुसरून गेल्या 24 तासांत 10,99,545 नमुन्यांची चाचणी घेण्यात आली आहे. भारताच्या एकूण एकत्रित चाचण्यांनी 13.3 कोटीचा  टप्पा पार केला आहे.
दररोज घेतल्या जाणार्या सरासरी 10 लाखांहून अधिक चाचण्यांनी हे सुनिश्चित केले आहे की एकत्रित बाधित रुग्ण दर निम्न कायम असून सध्या त्यामध्ये निरंतर घसरण सुरु आहे.
आज एकत्रित राष्ट्रीय बाधित रुग्ण दर 7 टक्क्यांपेक्षा कमी होऊन 6.87% झाला आहे. दैनंदिन बाधित रुग्ण दर 3.45% झाला आहे. चाचणीचे प्रमाण वाढल्याने बाधित रुग्ण दर कमी होण्यास मदत झाली आहे.
प्रति दशलक्ष  चाचण्यांचे प्रमाण वाढून 96,871 झाले आहे.
गेल्या काही आठवड्यांपासून सक्रिय रुग्ण संख्येत सातत्याने घट झाली आहे.
गेल्या 24 तासात 42,314 रुग्ण बरे झाले असून त्यांना उपचारानंतर घरी सोडण्यात आले आहे.
सक्रीय रुग्ण संख्येत घट होऊन ती 4,38,667 झाली आहे. निरंतर होत असलेल्या घसरणीमुळे देशात सध्या 4.78% बाधित रुग्ण आहेत.
रुग्ण बरे होण्याच्या दर देखील 93.76% पर्यंत वृद्धिंगत झाला आहे. आतापर्यंत 86,04,955 रुग्ण बरे झाले आहेत.
बरे झालेल्या नवीन रुग्णांपैकी 75.71 टक्के रुग्ण 10 राज्ये / केंद्रशासित प्रदेशातले आहेत.
दिल्लीत काल सर्वाधिक 7216 नवीन रुग्ण बरे झाले असून केरळमध्ये 5,425 आणि त्यानंतर महाराष्ट्रात 3,729 लोक बरे झाले आहेत.
काल नव्याने नोंद झालेल्या रुग्णांपैकी 77.04% रुग्ण 10 राज्ये/केंद्रशासित प्रदेशातील आहेत.
दिल्लीत काल एका दिवसात सर्वाधिक 4,454 नवीन रुग्ण आढळले तर त्या खालोखाल महाराष्ट्रात 4,153 नवे रुग्ण आढळले.
गेल्या 24 तासात 480 मृत्यूची नोंद झाली.
नवीन मृत्यूंपैकी 73.54% 10 राज्ये/केंद्रशासित प्रदेशातील आहेत. यापैकी दिल्लीत 121 तर पश्चिम बंगाल आणि महाराष्ट्रामध्ये अनुक्रमे 47 आणि 30 मृत्यू झाले.U.Ujgare/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
मालदीवच्या राष्ट्रपतीपदी निवड झाल्याबद्दल डॉ मोहम्मद मुइज्जू यांचे पंतप्रधानांनी केले अभिनंदन
मालदीवच्या राष्ट्रपतीपदी निवड झाल्याबद्दलडॉ मोहम्मद मुइज्जू यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले:
"मालदीवच्या राष्ट्रपतीपदी निवड झाल्याबद्दल @MMuizzu यांचे अभिनंदन आणि शुभेच्छा.
भारत-मालदीव द्विपक्षीय संबंध अधिक मजबूत करण्यासाठी आणि हिंद महासागर क्षेत्रात आपले सर्वांगीण सहकार्य वृद्धिंगत करण्यासाठी भारत कटिबद्ध आहे."